SL Uradni list Evropske unije L 294/46

IZVEDBENI SKLEP KOMISIJE

z dne 8. oktobra 2014

o spremembi Odločbe 2009/821/ES glede seznama mejnih kontrolnih točk

(notificirano pod dokumentarno številko C(2014) 7139)

(Besedilo velja za EGP)

(2014/704/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1) ter zlasti člena 20(1) in (3) Direktive,

ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (2) in zlasti drugega stavka drugega pododstavka člena 6(4) in člena 6(5) Direktive,

ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3), in zlasti člena 6(2) Direktive,

ob upoštevanju naslednjega:

(1) Odločba Komisije 2009/821/ES (4) določa seznam mejnih kontrolnih točk, odobrenih v skladu z direktivama 91/496/EGS in 97/78/ES. Navedeni seznam je v Prilogi I k navedeni odločbi.

(2) Danska je sporočila, da bi bilo treba mejno kontrolno točko v pristanišču Kolding črtati s seznama vnosov za navedeno državo članico. Nemčija je sporočila, da bi bilo treba mejno kontrolno točko na letališču Düsseldorf črtati s seznama vnosov za navedeno državo članico. Seznam vnosov za navedeni državi članici iz Priloge I k Odločbi 2009/821/ES bi bilo zato treba ustrezno spremeniti.

(3) Po sporočilih Španije in Nizozemske bi bilo treba na seznamu iz Priloge I k Odločbi 2009/821/ES spremeniti vnose za mejne kontrolne točke na letališčih Barcelona, Gran Canaria in Tenerife Sur v Španiji ter v pristanišču Rotterdam na Nizozemskem.

(4) Po zadovoljivo opravljeni reviziji Urada za prehrano in veterinarstvo, ki je nadzorna služba Komisije (prej imenovana Inšpekcijska služba Komisije), se lahko mejna kontrolna točka v Nuuku na Grenlandiji odobri za vse kategorije proizvodov, ki niso namenjeni za prehrano ljudi. Zadevni vnos za navedeno mejno kontrolno točko iz Priloge I k Odločbi 2009/821/ES bi bilo zato treba ustrezno spremeniti.

(5) Urad za prehrano in veterinarstvo je izvedel revizije na Hrvaškem, po katerih je navedeni državi članici izdal nekatera priporočila. Hrvaška je zadovoljivo obravnavala navedena priporočila s pripravo akcijskega načrta in s spremembo odobrenih kategorij za mejno kontrolno točko na Reki. Vnos za navedeno mejno kontrolno točko iz Priloge I k Odločbi 2009/821/ES bi bilo zato treba ustrezno spremeniti.

(6) Odločbo 2009/821/ES bi bilo zato treba ustrezno spremeniti.

(7) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Priloga I k Odločbi 2009/821/ES se spremeni v skladu s Prilogo k temu sklepu.

Člen 2

Ta sklep je naslovljen na države članice.

V Bruslju, 8. oktobra 2014 Za Komisijo Tonio BORG Član Komisije

(1) UL L 224, 18.8.1990, str. 29.

(2) UL L 268, 24.9.1991, str. 56.

(3) UL L 24, 30.1.1998, str. 9.

(4) Odločba Komisije 2009/821/ES z dne 28. septembra 2009 o sestavi seznama odobrenih mejnih kontrolnih točk, določitvi nekaterih pravil za kontrolne preglede, ki jih izvajajo veterinarski strokovnjaki Komisije, in določitvi veterinarskih enot v Traces (UL L 296, 12.11.2009, str. 1).